Page:King Alfred's West-Saxon Version of Gregory's Pastoral Care (2).djvu/369

 ofslihð on his geferan, he bið hiewcuðlice ðiow ðæm Goðes fionde, þe simle wiðbritt ðæm untruman mode ðære sibbe þe he self forlet, & hiene mid ðæm forworhte, oð he ofdune æfeoll, & nu git wilnæð ðæt he us ðone weg fordicige, ðæt we ne mægen upastigan on ðone weg & on ða are þe he of afioll. Ongean ðæt sint to manianne ða þe ða sibbe sawað, ðæt hie swæ micel weorc to recceleaslice & to unwærlice ne don, & huru ðær ðær hie nyton hwæðer sio sib betre betweox gefæstnoð bið, þe ne bið, forðæm swæ swiðe swæ hit eæc dereð ðæt hio ne sie gewanoð betweox ðæm yfelum. Forðæm, gif ða ðweoræn & ða unryhtwisan hiora yfel mid sibbe gefæstniað, & tosomne gemengeað, ðonne bið geieceð hiora mægen, & hiora yfelan weorcum gefultemad, forðæm swæ micle swæ hie gemodsumran bioð betweox him, swæ hie bioð bealdran ða goðan to swencanne. Be ðæm wæs ðætte sio godcunde stemn cwæð to ðæm eaðegan Iobe ymb ða boðan ðæs iðlan fætes, ðæt is se awergda Antecrist, hio cwæð: His flæ[s]ces lima clifað ælc on oðrum. and eft hio dyde sciella to bisene his heorðcnihtum, & ðus cwæð: Ælces fisces sciell bið to oðerre gefeged, ðæt ðær ne mæg nan æðm ut betweox. Swæ eac ða his folgeræs, swæ hie unwiðerweardran & gemodran bioð, swa hie swiðor hlecað tosomne, & eac fæstor tosomne bioð gefegede to godra monna hienðe. Swæ eac se se þa unryhtwisan tosomne sibbað, he seleð ðære unryhtwisnesse fultom & mægen, forðæm hie magon ða godan swæ micle swiður geswencean swæ hie hiora anmodlicor ehtað. Be ðæm cwæð se æðela læreow sanctus Paulus, ða he geseah ðæt folc Fariseo &

peace of his companion, is a familiar servant of God's enemy, who is always depriving the infirm mind of the peace which he himself relinquished, and so ruined himself, till he fell down, and still wishes to block up our road, lest we ascend the path to the dignity he fell from. Those, on the contrary, who sow peace are to be admonished not to do such great works too recklessly and rashly, and especially when they do not know whether peace is better established between the two, or not; because, as much as any diminution of peace between the good is injurious, so much is it also injurious, if it is not diminished, between the bad. Because, if the perverse and unrighteous consolidate their evil with peace, and combine it together, their power is increased, and their evil deeds helped, because the greater their unanimity between